Աձանագրություն 15

10.11.2022թ. ք.Ստեփանավան

Ս/թ նոյեմբերի 10-ին տեղի ունեցավ Ստեփանավան համայնքի ավագանու արտահերթ նիստը :Նիստին մասնակցում էին ավագանու անդամներ Արմեն Գրիգորյանը, Հրահատ Աբրահամյանը, Հմայակ Մարտիրոսյանը, Արմեն Փաշիկի Գրիգորյանը, Անուշ Բաղդասարյանը, Անուշ Իսպիրյանը, Արթուր Պապյանը,Լևոն Պապյանը, Ատոմ Գագինյանը, Արմեն Ջուլհակյանը Աղավնի Նալբանդյանը, Ջոն Կիրակոսյանը,Սյուզաննա Նազարյանը,Լիլիա Հարությունյանը, Արմեն Դավթյանը, Վանո Հակոբյանը,Մարտուն Մարտիրոսյանը համայնքի վարչական ղեկավարներ Սամվել Անտոնյանը, Գևորգ Մանուկյանը, Արթուր Սավթալյանը, համայնքապետարանի բաժինների պետեր, մասնագետներ,խմբակցությունների գործավարներ:Նիստը հեռարձակվում էր առցանց:Նիստը վարում էր համայնիք ղեկավար Արմեն Գրիգորյանը: Նա ներկայացրեց օրակարգը

1. Հայաստանի Հանրապետության Լոռու մարզի Ստեփանավանի համայնքի ավագանու 2022 թվականի փետրվարի 01-ի N 02-Ա որոշման հավելված 2-ի մեջ փոփոխություն և լրացում կատարելու մասին
2. Հայաստանի Հանրապետության Լոռու մարզի Ստեփանավան համայնքի համայնքային ոչ առևտրային կազմակերպությունների հաստիքացուցակը, աշխատակիցների թվաքանակը եվ պաշտոնային դրույքաչափերը հաստատելու մասին
3. Դրամական աջակցություն տրամադրելու մասին
4. **Համայնքի սոցիալապես անապահով ընտանիքներին սոցիալական օգնություն**

**հատկացնելու մասին**

1. Հայաստանի Հանրապետության Լոռու մարզի Ստեփանավան համայնքին նվիրաբերվող՝ Սուրբ նշան փողոց թիվ 17 հասցեում գտնվող անշարժ գույքը եվ գույքին հարակից հողամասը հանրօգուտ ծրագրի շրջանակներում վերանորոգելու մասին
2. Ստեփանավանի համայնքի ավագանու 07.10.2022 թվականի թիվ 97-Ա , 07.10.2022 թվականի թիվ 96-Ա , 07.10.2022 թվականի թիվ 97-Ա և 07.10.2022 թվականի թիվ 93-Ա որոշումները ուժը կորցրած ճանաչելու մասին
3. Համայնքային սեփականություն հանդիսացող հողերի օտարման մասին
4. Հայաստանի հանրապետության Լոռու մարզի Ստեփանավան համայնքի Ուրասար գյուղի վարչական տարածքում գտնվող, Ստեփանավան համայնքի սեփականություն հանդիսացող հողամասերի նպատակային նշանակության փոփոխման մասին
5. Հայաստանի Հանրապետության Լոռու մարզի Ստեփանավան համայնքի բնակավայրի գլխավոր հատակագծում առանձին հողակտորների նպատակային նշանակությունը փոփոխելու մասին
6. Համայնքային սեփականություն հանդիսացող հողերի օտարման մասին
7. 06-007-0303-0019 ծածկագրի ք.Ստեփանավան Չարենցի փողոց թիվ 163/1հասցեի 0.01146 հա մակերեսով բնակավայրերի նպատակային նշանակության, բնակելի կառուցապատման գործառնական նշանակության հողամասը ուղղակի վաճառքով օտարելու մասին
8. 06-007-0107-0001 ծածկագրից տարանջատված ք.Ստեփանավան Վիրահայոց մայրուղի թիվ 96-2/3 հասցեի 0.00098 հա մակերեսով բնակավայրերի նպատակային նշանակության, բնակելի կառուցապատման գործառնական նշանակության հողամասը ուղղակի վաճառքով օտարելու մասին
9. 06-007-0311-0001 ծածկագրից տարանջատված ք.Ստեփանավան Բաղրամյան փողոց թիվ 180/1 հասցեի 0.02398 հա մակերեսով բնակավայրերի նպատակային նշանակության, բնակելի կառուցապատման գործառնական նշանակության հողամասը ուղղակի վաճառքով օտարելու մասին
10. 06-007-0128-0038 ծածկագրից տարանջատված ք.Ստեփանավան Աշոտ Երկաթի փողոց թիվ 31/3 հասցեի 0.00499 հա մակերեսով բնակավայրերի նպատակային նշանակության, հասարակական կառուցապատման գործառնական նշանակության հողամասը ուղղակի վաճառքով օտարելու մասին
11. Լոռու մարզի Ստեփանավան համայնքի Ստեփանավան բնակավայրի գլխավոր հատակագծի մշակման նախագծման առաջադրանքը հաստատելու մասին
12. Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին
13. Ստեփանավան համայնքի ավագանու երրորդ նստաշրջանի հերթական նիստի գումարման օրը սահմանելու մասին

Օրակարգը հաստատվեց միաձայն:Նիստը սկսեց իր աշխատանքը :Համայնքի ղեկավար Արմեն Գրիգորյանը առաջարկեց օրակարգի երկու հարցերը կապված հաստիքացուցակների հետ քննարկել վերջում , քանի որ դրանք շատ մանրամասնորեն պետք է քննարկել:Սկզբից կներկայացվի օրակարգի մյուս հարցերը , հետո հաստիքացուցակները:Ավագանին տվեց իր համաձայնությունը:

Լսեցին Դրամական աջակցություն տրամադրելու մասին

Զեկուցողը՝ Գայանե Ղալաչյանը նշեց,որ 2022թ. սեպտեմբերի 13-ին ադրբեջանական ագրեսիայի հետևանքով զոհվել է Ստեփանավան համայնքի բնակիչ ժամկետային զինծառայող դանիել Զաքարյանը:Առաջարկվում է դանիել Զաքարյանի ընտանիքին տրամադրել 500000 ՀՀ դրամ դրամական աջակցություն:Համայնքի ավագանին միաձայն քվեարկեց:

Լսեցին **Համայնքի սոցիալապես անապահով ընտանիքներին սոցիալական օգնություն հատկացնելու մասին**

Զեկուցողը ՝ Հ. Մովսիսյանը նշեց, որ Ստեփանավան համայնքի ղեկավարին է դիմել մի խումբ բնակիչներ խնդրելով սոցիալական աջակցություն :Հանձնաժողովը կատարել է տնայցեր, կարիքների գնահատում և տվել է իր եզրակացությունը այդ ընտանիքներին օգնություն տրամադրելու համար:Համայնքի ավագանին 16 կողմ և 1 ձեռնպահ քվեարկեց բարձրացված հարցի համար:

Լսեցին Հայաստանի Հանրապետության Լոռու մարզի Ստեփանավան համայնքին նվիրաբերվող՝ Սուրբ նշան փողոց թիվ 17 հասցեում գտնվող անշարժ գույքը և գույքին հարակից հողամասը հանրօգուտ ծրագրի շրջանակներում վերանորոգելու մասին

Զեկուցողը՝ Գ. Պապյանը նշեց, որ Սուրբ Նշան 17 հասցեում գտնվող դատախազության նախկին շենքը ծառայելու է որպես գրադարանի նոր մասնաշենք, որի շահագործումը կնպաստի համայնքի բնակչության կրթական մակարդակի դրական փոփոխությանը և երիտասարդների ժամանցի կազմակերպմանը:Այդ գույքի կառավարության որոշմամբ նվիրաբերվել է Ստեփանավան համայնքին և դա պետք է դիտել որպես հանօգուտ ծրագիր:Համայնքի ավագանին միաձայն քվեարկեց:

Լսեցին Ստեփանավանի համայնքի ավագանու 07.10.2022 թվականի թիվ 97-Ա , 07.10.2022 թվականի թիվ 96-Ա , 07.10.2022 թվականի թիվ 97-Ա և 07.10.2022 թվականի թիվ 93-Ա որոշումները ուժը կորցրած ճանաչելու մասին

Զեկուցողը Ս. Ֆրանգյանը նշեց նշված որոշումներում եղել է վրիպակ , սխալ է նշվել հատկապես հողամասերի չափերը, ուստի անհրաժեշտ է այդ որոշումները ճանաչել անվավեր և կազմել նոր որոշում:Ավագանին քվեարկեց միաձայն:Ս. Ֆրանգյանին առաջարկվեց հաջորդաբար ներկայացնել մյուս հարցերը:Ս. Ֆրանգյանը մանրամասն ներկայացրեց օտարվող հողամասերի նկարագիրը, նրանց գտնվելու վայրը, որոշ հողամասերի նպատակային նշանակությունը փոփոխելու կարգը:Քննարկումների ընթացքում անդամ Լիլիա Հարությունյանը առաջարկեց սխեմատիկ ներկայացնել, որ հողերի մասին է խոսքը:Առաջարկ եղավ որոշ հողակտորների համար որոշում չկայացնել մինչև ավագանու մշտական գործող հանձնաժողովը չուսումնասիրի և չտա իր եզրակացությունը:Մնացած հողակտորների օտարման և նպատակային նշանակության փոփոխման մասին:Հարցը դրվեց քվեարկության, ավագանին 16 կողմ և 1 ձեռնպահ հաստատեց նախագիծը:

Լսեցին Հայաստանի Հանրապետության Լոռու մարզի Ստեփանավան համայնքի համայնքապետարանի աշխատակիցների թվաքանակը եվ պաշտոնային դրույքաչափերը հաստատելու մասին և Ստեփանավանի համայնքի ավագանու 07.10.2022 թվականի թիվ 97-Ա , 07.10.2022 թվականի թիվ 96-Ա , 07.10.2022 թվականի թիվ 97-Ա և 07.10.2022 թվականի թիվ 93-Ա որոշումները ուժը կորցրած ճանաչելու մասին

Զեկուցողը ՝ Գ. Ղալաչյանը ներկայացրեց համայնքապետարանի աշխատակիցների հաստիքացուցակը :Համայնքի ղեկավար Ա. Գրիգորյանը առաջարկեց ինքը ներկայացնի մանրամասները:Նա բացատրեց հաստիքացուցակում կատարվող փոփոխությունները, հիմնավորեց դրանք և ներկայացրեց համայնքային ծառայողների անվանացանկում կատարվող փոփոխությունները:Համայնքի ավագանին 13 կողմ 1 ձեռնպահ ձայներով քվեարկեց նախագծի օգտին:

Լսեցին Հայաստանի Հանրապետության Լոռու մարզի Ստեփանավանի ՀՈԱԿ- ների հաստիքացուցակը, աշխատակիցների թվաքանակը եվ պաշտոնային դրույքաչափերը հաստատելու մասին

Զեկուցողը՝ Հ. Մովսիսյանի փոխարեն նորից մանրամասն քննարկման ներկայացրեց համայնքի ղեկավար Արմեն Գրիգորյանը: Նա բացատրեց յուրաքանչյուր ՀՈԱԿ-ում հաստիքների կրճատման հիմքերը:Եղավ բուռն քննարկումներ, տարբեր կարծիքներ հայտնեցին ավագնու անդամները, ներկայացրեցին առաջարկություններ:Արդյունքում 8 կողմ 1 դեմ 5 ձեռնպահ ձայներով քվեարկեցին բարձրացված հարցի համար:

Լսեցին Ստեփանավան համայնքի ավագանու երրորդ նստաշրջանի հերթական նիստի գումարման օրը սահմանելու մասին

Զեկուցողը ՝ Գ. Ղալաչյանը առաջարկեց համայնքի ավագանու հաջորդ նիստը գումարել նոյեմբերի 28-ին ժամը 14.00-ին:

Օրակարգի վերջին հարցը դրվեց քվեարկության , հաստատվեց միաձայն:

Հարցերը սպառվեցին, նիստն ավարտեց իր աշխատանքը: